**瑜鹵允浩**（韓文：유노윤호，英文：U-Know Yunho），原名**鄭允浩**（韓文：정윤호*Jung Yun-ho*，1986年2月6號—），係韓國男歌手、演員，男團東方神起成員，響隊內擔任隊長、Rapper、副唱。

早年
--

鄭允浩1986年2月6號響韓國光州光山區出世，有一個細妹。佢有唔少屋企人係做檢察官。佢先後畢業於眉山初等學校、月桂中學校同埋光一高等學校，由小學開始就中意跳舞，夢想係成為一名歌手。為咗獎金，佢參加第一屆SM Best選拔大會，響獲得舞蹈獎冠軍後畀SM娛樂發掘，2000年底成為SM旗下練習生。由於佢老豆響亞洲金融風暴入面破產，屋企收入唔好，所以並唔支持佢嘅歌唱事業，仲切斷佢嘅所有經濟來源，令佢有一段時期露宿街頭，需要靠打工嚟維持收入。後嚟寄宿響同公司練習生金俊秀嘅屋企。

2011年，佢畢業於明知大學電影音樂學系，後嚟響青雲大學產業技術經營大學院放送音樂學獲得碩士學位。

歌唱事業
----

### 練習生時期

鄭允浩響2001年開始正式接受練習生訓練。無耐，佢就因為荷爾蒙分秘失調而進行手術，令到聲帶受損，一度打算放棄訓練。佢為咗堅持夢想，加上公司唔肯放棄，最後佢就繼續成為練習生。同年年尾，佢響Dana嘅第一張單曲入面擔任伴舞。2002年，佢同另一位練習生金在中成為男團神話嘅伴舞，兼且響同年同希澈、強仁（現Super Junior成員）組成男團「Four Season」，本身已經打算出道，不過最後計劃流產。

### 東方神起

內文：東方神起
2003年，鄭允浩以藝名「**瑜鹵允浩**」作為SM旗下男團「東方神起」嘅隊長身份出道，而「瑜鹵」本身係佢由高中開始一直使用嘅外號。不過佢響日本活動個陣嘅藝名係「**允浩**」，而佢拍電影同電視劇個陣會用本名「**鄭允浩**」，唔會用「瑜鹵允浩」呢個名。

東方神起一出道就大受歡迎，憑《"O"-正.反.合.》、《MIROTIC》等獲得金唱片獎、首爾歌謠大賞唔同獎項，成為當時韓國最紅嘅男團之一。但響2009年，成員英雄在中、秘奇有天同埋細亞俊秀同SM有合約糾紛，宣佈離開SM，東方神起因而暫停活動，直至2011年以單曲《Tone》復出。目前東方神起剩底嘅成員有瑜鹵允浩、最強昌珉。

### 個人活動

2012年，瑜鹵允浩響SM家族演唱會上演出
2015年5月25號，瑜鹵允浩宣佈會響日本發行第一張EP《U KNOW Y》。呢張EP只限東方神起響日本粉絲俱樂部Bigeast嗁成員買，而且係限量版，響7月8號發行。

2015年7月21號佢宣佈入伍，響韓國陸軍第26機械化步兵師團軍樂隊服役，獲頒稱號「特級戰士」。2017年4月20號退伍。

2019年6月12號，佢嘅第一張韓文EP《True Colors》正式發行。

2020年12月，佢宣佈將會回歸韓國樂壇。2021年1月18號，佢發行第二張韓文EP《Noir》。

2022年2月9號，佢嘅第二張日文EP《You Go Ahead》發行。

演藝事業
----

響2004年至2008年期間，佢間中會客串電視劇，就好似《初戀》、《Nonstop 4》。

2009年，鄭允浩響電視劇《向大地頭球》扮主角「車奉君」，正式開始發展個人演藝事業。但佢因為演技差而受到批評，而呢套電視劇響商業上嚟講亦係非常失敗。

2010年9月，佢主演舞台劇《宮》，係佢第一次拍舞台劇。2012年11月，佢主演舞台劇《光化門戀歌》，並響日本公演。

2013年，佢響電視劇《野王》入面扮「白道勳」，呢次演出引起好多人關注，為佢赢盡好評，認為佢演技有所改善。呢套作品亦令佢獲得個一年首爾國際電視節嘅「觀眾投票最高人氣獎」。

2014年，佢主演電視劇《更夫日誌》，因為演技同埋感情表達出色而受到大眾讚賞，認為佢已經成為一個「真正嘅演員」。

服完兵役後，由佢主演嘅連續劇《讀心試愛》響2017年上映，作為佢回歸影壇嘅作品。

攷
-

1. ↑   (中文). 中国票务在线. 原著喺2015-08-24歸檔. 喺2020-12-08搵到. `{{cite web}}`: Missing or empty `|title=` (help)
2. 1 2  "Down and out in Seoul: 5 rags to riches K-pop superstar stories". *South China Morning Post* (英文). 2020-06-24. 喺2022-09-30搵到.
3. 1 2  Raymundo, Fairlane. "10 Important Things Yunho's Father Revealed About Yunho (1-5)". *HubPages* (英文). 喺2022-09-30搵到.
4. 1 2  關於鄭允浩早年嘅生平響SBS 2006年嘅節目「夜心萬萬（第181期）」可以查到。
5. ↑  "U Know Yunho Enters His Sexy 30s! ⋆ The latest kpop news and music | Officially Kmusic". *The latest kpop news and music | Officially Kmusic*. 2016-02-07. 喺2022-09-30搵到.`{{cite web}}`: CS1 maint: url-status (link)
6. ↑  〈유노윤호 "데뷔 전 목수술, 가수 포기할 생각했다" 고백〉. 《네이트 뉴스》 (韓文). 喺2022-09-30搵到.
7. ↑  〈신승훈-유노윤호, 상반된 콘셉트로 입담 대결 '불꽃'〉. *web.archive.org*. 2017-04-18. 歸檔時間2017-04-18. 喺2022-09-30搵到.`{{cite web}}`: CS1 maint: bot: original URL status unknown (link)
8. ↑  〈東方神起成員鄭允浩服役表現優異獲特級戰士稱號〉. *tw.news.yahoo.com* (中文). 喺2022-10-01搵到.
9. 1 2 3  "10 years after Yunho's acting debut". *kpopherald.koreaherald.com*. 喺2022-10-04搵到.
10. ↑  "www.mbc24tv.com". *web.archive.org*. 2013-11-09. 歸檔時間2013-11-09. 喺2022-10-04搵到.`{{cite web}}`: CS1 maint: bot: original URL status unknown (link)
11. ↑  "Yunho Yunho cast as male lead in 'Goong' musical @ HanCinema". *www.hancinema.net* (英文). 喺2022-10-06搵到.
12. ↑  〈東方神起ユンホが韓流ミュージカル - 韓国エンタメニュース〉. *nikkansports.com* (日文). 喺2022-10-06搵到.
13. ↑  "Yunho develops to become a true actor". *kpopherald.koreaherald.com*. 喺2022-10-06搵到.
14. ↑  "U-Know Yunho to take lead in 'Melo Holic'". *koreajoongangdaily.joins.com* (英文). 2017-05-25. 喺2022-10-06搵到.

|  |  |
| --- | --- |
| 權威控制 | 
* VIAF: 77153061243919201307
* ISNI: 0000 0004 6473 9373
* MusicBrainz: a3e02354-e25b-4307-b02d-fb8d42ce439d

 |